ข้อวิพากษ์วิจารณ์ เรื่องความพยายามของผู้ก่อการร้าย ที่จะวางระเบิดเครื่องบินสายการบิน Northwest Airlines
ความพยายามที่ไม่ประสบความสำเร็จของผู้ก่อการร้าย ที่จะวางระเบิดเครื่องบินของสายการบิน Northwest Airlines เมื่อวันคริสต์มาส ในสหรัฐ กำลัง
คำถามที่สำคัญอันหนึ่งก็คือเหตุการณ์ที่เกิดขึ้น แม้จะไม่สำเร็จ แต่แสดงให้เห็นหรือไม่ว่าเป็นความล้มเหลวครั้งใหญ่ ของการทำงานข่าวกรองของสหรัฐ การที่นาย Umar FaroukAbdulmutallab ชาวไนจีเรีย วัย 23 ปีสามารถนำวัตถุระเบิดขึ้นเครื่องบิน เพื่อเดินทางไปสหรัฐในวันคริสต์มาส และเกือบจุดชนวนระเบิดบนเครื่องได้สำเร็จแม้บิดาของเขา จะได้ให้คำเตือน กับเจ้าหน้าที่สถานทูตสหรัฐในไนจีเรียไว้ก่อนหน้าว่าลูกชายมีความเห็นอกเห็นใจพวกชาวอิสลาม ที่มีความคิดเห็นสุดโต่งมากขึ้นทุกทีนั้นนักวิชาการ อย่างอาจารย์ Amy Zegart ซึ่งสอนเรื่องงานข่าวกรองอยู่ที่มหาวิทยาลัยเคลิฟอร์เนีย วิทยาเขต ลอส แอนเจลิส บอกว่าเป็นความล้มเหลวครั้งใหญ่ทางด้านการข่าวกรอง อาจารย์ Amy Zegart ให้ความเห็นว่าเป็นการยากที่จะสรุปเป็นอย่างอื่น ในเมื่อ สำนักงานความมั่นคงแห่งชาติได้รับการแจ้งเบาะแสล่วงหน้า เป็นเวลาหลายเดือนจากบิดาของบุคคลผู้นี้ว่าลูกชายกลายเป็นคนฝักใฝ่ความรุนแรงสุดโต่งไปแล้ว แต่ก็ยังสามารถขึ้นเครื่องบินและเกือบระเบิดได้สำเร็จ มีข้อมูลอยู่แล้วในระบบ แต่ไม่มีใครให้คำเตือนเพราะฉะนั้นก็ต้องลงความเห็นว่า เป็นความล้มเหลวครั้งใหญ่ ในยุคหลังวันที่ 11 กันยายนเป็นต้นมา รัฐบาลสหรัฐได้ปรับองค์กรในเรื่องงานข่าวกรองเสียใหม่มีการจัดตั้งสำนักงานข่าวกรองแห่งชาติขึ้นมาเพื่อควบคุมงานข่าวกรองของหน่วยงานต่างๆ 16 แห่งกระทรวงการรักษาความปลอดภัยภายในประเทศ ถือกำเนิดขึ้นมาเพื่อรวมงานการข่าวกรองภายในประเทศรวมทั้งการรักษาความปลอดภัย ตามท่าอากาศยานเข้าไว้ด้วยกันหน่วยงานเกิดใหม่ที่อาจจะสำคัญที่สุด คือ ศูนย์ตอบโต้การก่อการร้ายแห่งชาติ (NationalCounterterrorism Center หรือ NCTC) ซึ่งทำหน้าที่เป็นศูนย์กลางรวบรวมข้อมูลที่เกี่ยวกับการก่อการร้ายทั้งหมด เจ้าหน้าที่ข่าวกรองทั้งในอดีตและปัจจุบันยืนยันว่าหน่วยงานต่างๆทำงานได้ตามความคาดหมาย และทุกหน่วยงานแบ่งปันข้อมูลข่าวกรอง ที่ได้มาเกี่ยวกับนายAbdulmutallab ระหว่างกัน แต่นาย Michael Hayden อดีตผู้อำนวยการองค์การข่าวกรองกลางของสหรัฐ หรือ CIA บอกกับ VOA ว่า ปัญหาไม่ได้อยู่ที่การแบ่งปันข้อมูลหากแต่อยู่ที่การวิเคราะห์ข้อมูล เพื่อให้ได้ภาพรวม อดีตผู้อำนวยการ CIAนาย Michael Hayden กล่าวว่างานที่ท้าทายจริงๆ คือการวิเคราะห์ที่เชื่อมชิ้นข่าวต่างๆ เข้าด้วยกันและว่านักวิเคราะห์ทำงานได้ถูกต้องเป็นส่วนใหญ่ แต่ไม่ยุติธรรมที่จะเรียกร้องว่าต้องวิเคราะห์ให้ถูกต้องทุกครั้งไป อาจารย์ Amy Zegart ให้ความเห็นว่าอย่างน้อยระบบที่เป็นอยู่ขณะนี้ ทำงานได้ดีกว่าสมัยก่อนโดยเฉพาะศูนย์ตอบโต้การก่อการร้าย แต่ที่เห็นว่าเป็นอุปสรรคในเวลานี้คือระบบราชการที่อุ้ยอ้าย ไม่คล่องตัว ในขณะเดียวกันก็ไม่เห็นด้วยถ้าจะกลับไปจัดองค์กรกันใหม่อีก ซึ่งเป็นความเห็น ที่อดีตผู้อำนวยการองค์การข่าวกรองกลางของสหรัฐเห็นด้วย นาย Michael Hayden กล่าวว่า ในสภาพความเป็นจริง ไม่มีใครที่จะประสบความสำเร็จได้เต็ม 100% และเมื่อเกิดความล้มเหลวขึ้นมา ก็ต้องพยายามขืนสัญชาติญาณเบื้องต้นที่จะรื้อถอนโครงสร้างทั้งระบบ เพราะไม่เป็นการสร้างสรรและจะว่าเป็นการทำลายมากกว่าก็ได้ อย่างไรก็ตามการกล่าวโทษกันได้เริ่มต้นขึ้นแล้ว โดยมีกระทรวงการต่างประเทศ และศูนย์ตอบโต้การก่อการร้ายเป็นเป้าและอย่างน้อยคณะกรรมาธิการสองชุดของรัฐสภา ประกาศออกมาแล้วว่า จะจัดให้มีการรับฟังการแถลงปากคำในเรื่องนี้